ຕາມຂ່າວສານຊິນຮວາ: ການຊ້ອມສວນສະໜາມ "ວັນປາກິສະຖານ" ໄດ້ຈັດຂຶ້ນຢູ່ອີສລາມາບັດໃນວັນທີ 19 ມີນານີ້ ໂດຍກອງກຽດຕິຍົດສາມເຫຼົ່າທັບຂອງກອງທັບປົດປ່ອຍປະຊາຊົນຈີນໄດ້ເຂົ້າຮ່ວມເປັນຄັ້ງທຳອິດ ແລະໄດ້ຮັບຄວາມນິຍົມຊົມຊອບຈາກປະຊາຊົນທ້ອງຖິ່ນຢ່າງຫຼວງຫຼາຍ.
ປາກິສະຖານຈະຈັດພິທີສວນສະໜາມໃຫຍ່ໂຕມະໂຫລານໃນ "ວັນປາກິສະຖານ" ຄື ວັນທີ 23 ມີນານີ້ ໂດຍຕອບສະໜອງຕາມຄຳເຊີນຂອງເສນາທິການໃຫຍ່ກອງທັບບົກປາກິສະຖານ, ກອງກຽດຕິຍົດສາມເຫຼົ່າທັບຂອງກອງທັບປົດປ່ອຍປະຊາຊົນຈີນຈະສົ່ງກ້ອນກຳລັງເຂົ້າຮ່ວມພິທີສວນສະໜາມດັ່ງກ່າວເປັນຄັ້ງທຳອິດ.
ພັນເອກພິເສດຈ່າງຈ້າວຫົງ ຫົວໜ້າການເມືອງກອງກຽດຕິຍົດສາມເຫຼົ່າທັບຂອງກອງທັບປົດປ່ອຍປະຊາຊົນຈີນເປີດເຜີຍວ່າ, ເພື່ອເຂົ້າຮ່ວມການສວນສະໜາມເທື່ອນີ້, ກອງກຽດຕິຍົດສາມເຫຼົ່າທັບໄດ້ຈັດຕັ້ງກ້ອນກຳລັງໜຶ່ງທີ່ມີ 90 ຄົນ ແລະຈະມີພຽງແຕ່ 72 ຄົນເຂົ້າຮ່ວມການສວນສະໜາມທາງການ ແລະເພື່ອຊຸກຍູ້ການແລກປ່ຽນແລະຮ່ວມມືທາງການທະຫານລະຫວ່າງຈີນກັບປາກິສະຖານໃຫ້ດີກວ່າເກົ່າ, ກ້ອນກຳລັງຂອງຕົນກໍໄດ້ກະກຽມເປັນຢ່າງດີ ແລະຝຶກຊ້ອມຢ່າງເຄັ່ງຄັດ ຄຽງຄູ່ກັນນີ້, ໄດ້ອົບຮົມທະຫານໃນກ້ອນກຳລັງດັ່ງກ່າວໃຫ້ຮູ້ຈັກຮີດຄອງປະເພນີອັນດີງາມຂອງປາກິສະຖານຕື່ມອີກ.